Sabinet | Volume 112, Issue 3228
Volume 112, Issue 3228, 2009
Die Kerkblad - Volume 112, Issue 3228, October 2009
Volume 112, Issue 3228, October 2009
Ons behoort aan die Here : uit die Woord
Dawid het met hart en siel oor baie jare goud en silwer bymekaargemaak vir die bou van die tempel in Jerusalem. In sy dankgebed in 1 Kronieke 29 het hy van sy bydrae en die bydraes van die volk gesê: "Here ons God, al hierdie goed wat ons bymekaar gemaak het om 'n huis vir u heilige Naam te bou, het ons van U gekry en dit behoort aan U." Dieselfde hoor ons in Psalm 50, waar die Here die voorgeskrewe diere-offers in perspektief stel : "Ek wil geen jong bul uit jou stal hê of bokke uit jou krale nie, want al die diere in die bos is Myne, die wild op duisend berge. Ek ken al die voëls op die berge; al wat roer op die veld, is Myne."
Die essensie van die reformasie : redaksioneel
Daar gaan seker nie 'n dag verby of 'n kerklike of Christelike tydskrif land op die rakke van boekwinkels met roerende pleidooie gerig aan die gelowiges nie. Dit is die ernstige pleidooi dat jy jou lewe moet inrig volgens die Bybel.
In jou verhouding met mense kan daar verskillende reaksies wees, positief of negatief. Liefde of haat. Vertroue of wantroue. Simpatie of aggressie. In jou verhouding met medemense kan jy eerlik wees of onderduims. Jy kan 'n medemens se naam en saak bevorder, of jy kan dit kelder.
Is dit die Calvinisme se skuld? : brandpunt
Was apartheid Calvyn, of dan die Calvinisme, se skuld? Soms word dié suggestie, dikwels 'n openlike beskuldiging, voor die Afrikaner se deur gelê. Afrikaners word mos as Calviniste beskou, ten minste dié wat die beleidmakers was én die voorstanders van dié vermaledyde beleid. Noudat Calvyn se geboortedag 500 jaar gelede wêreldwyd herdenk word, is dit die moeite werd om hierop in te gaan.
'n Agenda vir die gesprek met 'n kerkvervreemde : fokusartikel
Daar is 'n tweede rede waarom dit wat hieronder volg, net 'n agenda wil wees, met net so hier en daar 'n kort toeligting as rigtingwyser. Miskien was daar 'n tyd gewees waarin ons meer antwoorde as vrae gehad het. 'n Mens het afstand geneem, die "geval" beoordeel en jou strategie bepaal, die saak geobjektiveer en nie persoonlik betrokke geraak nie. Jy het immers al die antwoorde gehad. Met hierdie anwoorde staan jy dan "téénoor" en nie langs of in die skoene van die kerkvervreemde nie.
Hoe moet ek as gelowige optree teenoor ... 'n siniese mens? : fokusartikel
Author R.M. Van der Merwe
Soos in alle ander verhoudinge waarin God my roep, wil ek Hom bo alles liefhê, en op grond daarvan wil ek my naaste liefhê op dieselfde wyse as wat ek myself liefhet. Om my naaste lief te wil hê, is 'n groot voorneme op grond van die groot opdrag van God. Dit bepaal hoe my optrede teenoor alle mense gaan wees, ook siniese mense. My verhouding teenoor alle mense behoort deur Christelike liefde gedryf te wees. Dit is 'n lieflike voorneme wat met tye kan klink na 'n versugting.
In gesprek met iemand wat twyfel : fokusartikel
Author Anton Van Rensburg
U het seker ook al iemand hoor sê: As ek tog maar weer soos 'n klein kindjie kon glo en vertrou, sou my lewe soveel eenvoudiger gewees het! Iemand met geloofstwyfel het eendag gekla dat hy soms twyfel en soms geloofsekerheid het. Sy vriend se poging om hom te troos, was : "Toemaar, die son gaan ook elke dag onder, maar môre kom hy weer op." Die "trooswoord" skets nie die hele prentjie nie. Die son bly in 'n vaste posisie, relatief tot die aarde. Dit lyk of die son "opkom en ondergaan", maar eintlik is dit die aarde wat draai.
Hoe moet ek as gelowige optree teenoor ... 'n skeptiese mens? : fokusartikel
Skeptiese mense maak dit vir ons moeilik, want hulle bevraagteken elke ding wat jy vir hulle sê. Vir alles soek hulle 'n bewys. En dis maklik om te bewys hoe lank 'n straat is, of hoe hoog 'n toring is - want dis meetbaar. Maar hoe bewys jy dat God die hemel en die aarde geskep het? Of dat Jesus vir die sonde van die wêreld gesterf het? Dit is dinge wat ons glo.
Hoe moet ek as gelowige optree teenoor ... 'n huigelaar? : fokusartikel
Source: Die Kerkblad 112, pp 19 –21 (2009)
Mense, ook sogenaamde "kerkmense", is geneig om baie negatief te reageer as hulle die woord "huigelaar" hoor of self gebruik. Dan kry jy uitsprake soos die volgende :
"Daardie man / vrou is 'n regte huigelaar. 'n Mens kan hom glad nie vertrou nie."
Of : "Alle politici is skynheilig. Moet niks glo wat hulle sê nie."
Of: "Die kerk is vol huigelaars, en daarom wil ek nie meer kerk toe gaan nie."
Al hierdie uitsprake het miskien 'n element van waarheid in, maar die gevaar is dat dit ook die leuen van veralgemening kan bevat. Baie keer is 'n medehuigelaar aan die woord, sonder om dit te erken of te besef.
Hoe moet ek as gelowige optree teenoor ... 'n opstandige mens? : fokusartikel
Die Verklarende Woordeboek van die Afrikaanse Taal gee rebelsheid, verset en oproer as sinonieme vir opstand(igheid). In die Suid-Afrikaanse politieke konteks sien ons die beeldmateriaal van mense wat in opstand kom teen swak of gebrekkige dienslewering. Op verskillende maniere verset mense hulle teen wettige gesag. Die verset wissel van vreedsame protes tot die plunder van eiendomme tot aanranding van ander mense. Wanneer ons hierdie beeldmateriaal sien, wek dit sekere gevoelens by ons op. Gevoelens waarvoor elkeen eie regverdiging kan gee. Maar hoe tree ek as gelowige op teenoor 'n opstandige mens? 'n Gelowige word deur God uit die Bybel geleer.
Hoe moet ek as gelowige optree teenoor ... 'n negatiewe mens? : fokusartikel
Twee manne sit na 'n bedrywige dag en ontspan toe die een opmerk : "Ag, ja! So is die lewe nou maar eenmaal ... en dan is my glas ook nog half leeg!" Sy maat antwoord : "Gelukkig is myne darem nog half vol!"
Hoe moet ek as gelowige optree teenoor ... 'n heiden, afgodsdienaar en ateïs? : fokusartikel
Hierdie drie woordjies is baie belangrik : hulle bevat die kern-kenmerke van Christene se interaksie met nie-Christene. Mense word aangetrek of afgestoot deur "optrede" (dade eerder as bloot woorde) van Christene. Christene se "optrede" wat as negatief ervaar is, vorm byna onoorkomelike struikelblokke in verdere verhoudings en interaksie met nie-Christene. Positiewe ervarings bevorder en vergemaklik dit.
Sinode 2009 en vroue in die GKSA : diskussie
Author Rosil Jager
Die Gereformeerde Kerke in Suid-Afrika het by Sinode 2009 waar die saak van die vrou gedien het, skokgolwe deur die Afrikaanse kerkgemeenskap gestuur. Die feit dat hierdie "susterskerk" nie tot dieselfde sieninge as die ander twee kerke gekom het nie, bly vir vele 'n bron van groot verbasing. Die vrae gaan oor hoe die Here en sy Heilige Gees dan twee verskillende antwoorde aan die drie kerke kon gegee het.
"Gereformeerde" oneerlikheid : diskussie
Source: Die Kerkblad 112, pp 30 –33 (2009)
Die opskrif van hierdie bydrae het vandag ontstellend aktueel geword ... omdat sommige kerke in die verband van die GKSA oneerlik geword het ten opsigte van hulle gegewe onderneming, afspraak en ooreenkoms met ander kerke.
"Soos die kerk aan Christus onderdanig is ..." : diskussie
So sê Efesiërs 5:24. Sprekende voorbeelde van wat dié onderdanigheid nié moet wees nie, is die beskrywing van Israel se gedrag in Psalm 106:6-43 en Esegiël 16:1-34.
Die selfbekendstelling van Christus aan die gemeente in ...
As God gee Christus lewe uit die dood : bybelstudie
Die gemeente in Smirna gaan gebuk onder swaar verdrukking en beproewing, én aanslae van Satan. Elke gemeente ontvang aan die einde van elke boodskap die belofte dat Christus hulle sal laat oorwin, maar aan die gemeente in Smirna maak Hy Hom in die besonder bekend as Oorwinnaar oor die dood(!).
Gemeentestigting op Hippo
Die stigting van die Boesman Gereformeerde Kerk op Hippo die naweek van 18 en 19 Julie 2009 was 'n vreugdefees! Inderdaad 'n feesgeleentheid in hierdie feesjaar van die GKSA - dienend, dankend, klein voor God.
Wat van hulle aan wie niemand aandag gee nie?
Die "Call2All"-2009 konferensie
Toe ek genader is om die "Call2All"-konferensie in Hong Kong by te woon en iemand ook aanbied om my finansieel daartoe in staat te stel, was ek aanvanklik huiwerig. Ek het meeste van die mense wat by die konferensie betrokke is, nie geken nie en ek het regtig nie geweet wat om te verwag nie.
Van seringboom tot kerkgebou
In hierdie publikasie poog die samestellers om so volledig moontlik oor al die kerkgeboue in die Gereformeerde Kerke te berig. Dit is nie 'n publikasie oor gemeentegeskiedenis nie, maar oor die argitektoniese erfenis van die Gereformeerde Kerke.
Unieke gemeente benodig ondersteuning
Author Karen Bain
'n Beesklok word hard en aanhoudend gelui, maar nog dreun die gelag en geskerts voort. Streep-streep begin hulle aanstaltes maak om in die kerk te gaan. Nie 'n kerkgebou nie, nee, hulle kom vyf minute na die uur in 'n konsertsaal, oftewel die Sanlam Ouditorium, bymekaar. Binne gaan die groetery voort. Dis nie net die dominee wat op een trant die afkondigings doen nie. 'n Persoonlike appèl word gemaak deur uitreikvoorsitters, Bybelstudiegroepleiers, die voorsitter van die diakonie ... hulle praat almal self. Grappies en spitsvondigheid is aan die orde van die dag. Waar is die dae toe ons ook so spitsvondig en buitengewoon wys was?